b'\n_START_ARTICLE_\nKolagenas\n_START_SECTION_\nSintez\xc4\x97\n_START_PARAGRAPH_\nKauliniame audinyje kolagen\xc4\x85 sintetina osteoblastai ir chondroblastai ant gr\xc5\xabd\xc4\x97to ET ribosom\xc5\xb3 kaip preprokolagen\xc4\x85. Keliaujant peprokolagenui ET kanalais i Gold\xc4\xaf, o i\xc5\xa1 jo \xc4\xaf tarpl\xc4\x85stelinius tarpus, vyksta potransliacin\xc4\x97s modifikacijos. Dalis j\xc5\xb3 vyksta l\xc4\x85stel\xc4\x97se - susidaro prokolagenas ver\xc4\x8diamas kolagenu. Peprokolagenas N- gale turi signalin\xc4\xaf peptid\xc4\x85, sudaryt\xc4\x85 i\xc5\xa1 hidrofobini\xc5\xb3 100 aminorug\xc5\xa1\xc4\x8di\xc5\xb3. Pirmoji postransliacin\xc4\x97 modifikacija ET yra \xc5\xa1io signalinio peptido atsk\xc4\x97limas. Kita modifikacija- prolino ir lizino hidroksilinimas. Dvi prolino hidroksilaz\xc4\x97s hidroksilina prolin\xc4\x85 \xc4\xaf 4- arba 3- \xc2\xa0hidroksiprolin\xc4\x85, o lizilhidroksilaz\xc4\x97 katalizuoja hidroksilino susidarym\xc4\x85. Visoms trims hidroksilaz\xc4\x97ms reikia Fe jono, vitamino C , alfa-ketoglutarato ir deguonies. Tr\xc5\xabkstant vitamino C, sutrinka hidroksilinimo reakcijos, formuojasi nepakankamai spiralizuota ir stabili baltymo molekul\xc4\x97. Hidroksilinimo ir glikolizinimo reakcijos vyksta alfa- grandin\xc4\x97je, kol nesusidar\xc4\x97 triguba spiral\xc4\x97. Prokalogeno molekul\xc4\x97s N- ir C- galuose yra peptidai, kuri\xc5\xb3 n\xc4\x97ra subrendusiame kolagene. N- ir C- gal\xc5\xb3 peptidai turi cistern\xc4\x85. N- galo peptidas sudaro disulfidines jungtis tik grandin\xc4\x97s viduje, o C- peptidas- grandin\xc4\x97s viduje ir tarp gretim\xc5\xb3 alfa- grandini\xc5\xb3. Susidarius \xc5\xa1ioms \xe2\x80\x93S-S jungtims, 3 prokolageno molekul\xc4\x97s susisuka \xc4\xaf de\xc5\xa1iniojo sukimo trigub\xc4\x85 superspiral\xc4\x99. \xc4\xaevykus postransliacin\xc4\x97ms modifikacijoms l\xc4\x85stel\xc4\x97je, prokalogeno molekul\xc4\x97s i\xc5\xa1 Gold\xc5\xbeio komplekso p\xc5\xabslel\xc4\x97mis i\xc5\xa1skiriamos \xc4\xaf tarpl\xc4\x85stelinius tarpus. \xc4\x8cia fermentai atskelia N- ir C- galuose esan\xc4\x8dius peptidus. Prokolagenas virsta kolagenu. Kolageno molekul\xc4\x97s spontani\xc5\xa1kai jungiasi \xc4\xaf fibrines. Tik susidariusios fibrin\xc4\x97s n\xc4\x97ra tvirtos. Kolageno fibrin\xc4\x97s stabilizuojamos skersin\xc4\x97mis kovalentin\xc4\x97mis jungtimis, kurios susidaro tiek trigub\xc5\xb3 spirali\xc5\xb3(kolageno) molekul\xc4\x97s viduje, tiek tarp atskir\xc5\xb3 molekuli\xc5\xb3 fibrin\xc4\x97je. L\xc4\x85stel\xc4\x97s, sintetinan\xc4\x8dios ir i\xc5\xa1skirian\xc4\x8dios kolagen\xc4\x85, i\xc5\xa1skiria ir fibronekytin\xc4\x85 glikoprotein\xc4\x85, kuris jungiasi su prokolagenu ir veikia kolageno fibrini\xc5\xb3 susidarymo kinetik\xc4\x85 vir\xc5\xa1l\xc4\x85steliniame matrikse. Su fibronektinu bei kolagenu asocijuojasi ir proteoglikanai. Kolageno apykaitos sutrikimai gali b\xc5\xabti \xc4\xafgimti ar \xc4\xafgyti. Paveldim\xc5\xb3 kolageno apykaitos sutrikim\xc5\xb3 atvejais susergama: Marfano sindromu, Elerso-Danloso sindromu, Menke sindromu ir kt. Molekuliniai \xc5\xa1i\xc5\xb3 lig\xc5\xb3 mechanizmai yra sud\xc4\x97tingi\xc2\xa0: arba sintetinamas anomalinis kolageno pirmtakas, arba nepakanka ferment\xc5\xb3, dalyvaujan\xc4\x8di\xc5\xb3 brendimo procese. Pvz. tr\xc5\xabkstant fermentui liziloksidaz\xc4\x97s, nesusidaro skersini\xc5\xb3 kovalentini\xc5\xb3 jung\xc4\x8di\xc5\xb3, ir susergama Menke sindromu.\n_START_SECTION_\nSutrikimai\n_START_PARAGRAPH_\nYra aptikta t\xc5\xabkstantis mutacij\xc5\xb3 dvylikoje i\xc5\xa1 dvide\xc5\xa1imties \xc5\xbeinom\xc5\xb3 kolageno r\xc5\xab\xc5\xa1i\xc5\xb3. \xc5\xa0ios mutacijos gali peraugti \xc4\xaf \xc4\xafvairiausias ligas bei sutrikimus._NEWLINE_Osteogenez\xc4\x97s sutrikimas \xe2\x80\x93 \xc5\xa1i\xc4\x85 lig\xc4\x85 sukelia mutacija pirmojo tipo kolagene. Tai dominuojantis autosominis sutrikimas, kurio pasekm\xc4\x97s yra susilpn\xc4\x97j\xc4\x99 kaulai ir netolygus jungiamasis audinys. Kai kuriais atvejais sutrikimas gali b\xc5\xabti lengvas, bet gali pasitaikyti ir mirtin\xc5\xb3 atvej\xc5\xb3. Lengvesnieji atvejai pasi\xc5\xbeymi suma\xc5\xbe\xc4\x97jusiu pirmojo tipo kolageno lygiu, o sunkieji \xe2\x80\x93 strukt\xc5\xabriniais kolageno defektais._NEWLINE_Chondrodisplazija \xe2\x80\x93 skeleto sutrikimas, kur\xc4\xaf kaip manoma sukelia tam tikros mutacijos antrojo tipo kolagene. \xc5\xa0iam sutrikimui pla\xc4\x8diau i\xc5\xa1tirti ir patvirtinti vis dar atliekami tolimesni tyrimai._NEWLINE_Ehlers-Danlos sindromas \xe2\x80\x93 yra \xc5\xa1e\xc5\xa1i skirtingi \xc5\xa1io sutrikimo tipai, kurie kaip \xc5\xbeinoma sukelia jungiamojo audinio deformacijas. Kai kurie i\xc5\xa1 \xc5\xa1i\xc5\xb3 \xc5\xa1e\xc5\xa1i\xc5\xb3 tip\xc5\xb3 gali sukelti arterij\xc5\xb3 ply\xc5\xa1im\xc4\x85, tod\xc4\x97l yra laikomi mirtinais. Kiekvien\xc4\x85 i\xc5\xa1 sindromo tip\xc5\xb3 sukelia skirtingos mutacijos, pavyzd\xc5\xbeiui, ketvirtasis sutrikimo tipas atsiranda \xc4\xafvykus mutacijai tre\xc4\x8diojo tipo kolagene._NEWLINE_Alporto sindromas \xe2\x80\x93 gali b\xc5\xabti perduodamas geneti\xc5\xa1kai, da\xc5\xbeniausiai kaip su X chromosoma susij\xc4\x99s dominuojantysis arba ir dominuojantysis, ir recesyvusis autosominis sutrikimas. Sergantieji skund\xc5\xbeiasi inkst\xc5\xb3 bei aki\xc5\xb3 problemomis. Taip pat jauname am\xc5\xbeiuje gali atsirasti klausos sutrikim\xc5\xb3 arba klausa gali visi\xc5\xa1kai dingti._NEWLINE_Knoblocho sindromas \xe2\x80\x93 \xc5\xa1\xc4\xaf sindrom\xc4\x85 sukelia mutacijos COL18A1 gene, kuris \xc2\xa0atsakingas u\xc5\xbe kolageno XVIII gamyb\xc4\x85. \xc2\xa0Sergantiesiems atsiranda smegen\xc5\xb3 audinio i\xc5\xa1siki\xc5\xa1imas \xc2\xa0bei tinklain\xc4\x97s degeneracija. Sindromas yra paveldimas, tod\xc4\x97l \xc5\xbemon\xc4\x97ms, kuri\xc5\xb3 gimin\xc4\x97je yra turin\xc4\x8di\xc5\xb3 \xc5\xa1\xc4\xaf sindrom\xc4\x85, yra didel\xc4\x97 rizika susirgti patiems.'